(પ્રતિનિધિ) અમદાવાદ : અમદાવાદ શહેરમાં હત્યાની ઘટનાનો સીલસીલો શરૂ થયો છે ગઈકાલે સાંજે શહેરના એલીસબ્રીજ વિસ્તારમાં રિવરફ્રંટ પરથી અજાણ્યા યુવકની ક્રુરતાપૂર્વક હત્યા કરાયા બાદ સળગાવી ટુકડા કરેલી હાલતમાં મૃતદેહ મળતા શહેરભરનું પોલીસતંત્ર ચોંકી ઉઠયું છે અજાણ્યા યુવકની ઓળખવિધિ માટે ઉચ્ચ પોલીસ અધિકારીઓએ જુદી જુદી ટીમો બનાવી છે આ ઘટનાની હજુ તપાસ ચાલુ છે ત્યાંજ આજે વહેલી સવારે રિવરફ્રંટ પર ટાગોર હોલ નજીકથી વધુ એક યુવકની હત્યા કરાયેલી લાશ મળી આવતા ઉચ્ચ પોલીસ અધિકારીઓ સ્થળ પર પહોંચી ગયા છે અને મૃતદેહને પોસ્ટમોર્ટમ માટે મોકલી આપી તપાસ શરૂ કરવામાં આવી છે.